tartuNLP/wikipedia-smugri-20251201 huggingface dataset:
Infiltrate•Destroy•Rebuild

Infiltrate, Destroy, Rebuild on Yhdysvaltalaisen rock-yhtyeen CKY:n toinen studioalbumi.
Albumi äänitettiin Marraskuu 2001 - Helmikuu 2002 aikana Eri studioilla jotka sijaitsivat mm. Hawaijilla, Pennsylvaniassa ja Kaliforniassa.
Albumin tuottajana toimi bändin pääkitaristi ja taustalaulaja Chad I Ginsburg yhdessä rytmikitaristin ja päälaulajan, Deron Millerin kanssa.
Albumi julkaistiin 24, Syyskuuta, 2002, Island Recordsin kautta. Albumi oli bändin ensimmäinen, joka pääsi näkyville US Billboard 200:n. Albumi sijoittui paikalle 99.
Toisinkuin bändin ensimmäinen studioalbumi, Volume 1, Infiltrate, Destroy, Rebuildin kappaleita käsikirjoitti muutkin kuin Miller, pääkitaristi Chad I Ginsburg ja Rumpali Jess Margera mukaan lukien.
Albumin bassoraidat soitti Miller ja Ginsburg.
Albumin musiikkivideot tuotti Jess Margeran veli, Bam Margera, sekä Joe Frantz, jotka julkaistiin vuonna 2003 videoalbumille: Infiltrate, Destroy, Rebuild: The Video Album.
"Flesh Into Gear" julkaistiin albumin singlenä vuonna 2002. Single pääsi Billboard Mainstream Rock Chart, listan sijalle 38.
Aikaiset äänitteet kappaleista "Flesh Into Gear" (alkuperäinen nimi: "Sinking Fast"), "Sink Into The Underground", "Attached At The Hip", "Plastic Plan" (alkuperäinen nimi: "No Such Thing"), "Inhuman Creation Station", ja "Sporadic Movement" esiintyivät Bam Margeran, CKY2K ja CKY 3 - videoilla.
Infiltrate, Destroy, Rebuild oli bändin ensimmäinen albumi, joka sisälsi syntetisaattoreita, jotka soitti Miller ja Ginsburg.
Bändi aloitti kiertueen mainostaakseen albumia, mutta keskeytti kiertueen Guns N Roses - laulajan, Axl Rosen kutsuttua heidät Vancouveriin esiintymään lämmitysesityksenä bändin "Chinese Democracy" kiertueelle. Vain kolme päivää ennen kiertueen alkua, keikka peruttiin Rosen myöhästymisen takia.
Haltenin majakka

Haltenin majakka () on Frøyan kunnassa Trøndelagin läänissä Norjassa sijaitseva majakka. Se perustettiin vuonna 1875, automatisoitiin 1987 ja jätettiin miehittämättömäksi 2004.
Lappeenrannan seurakunta

Lappeenrannan seurakunta on Lappeenrannassa Etelä-Karjalassa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Karjalan rovastikuntaan. Seurakunnan kirkkoherra on Hannu Haikonen.
Papisto.
Seuraavat henkilöt ovat toimineet Lappeenrannan seurakunnan kirkkoherroina:
Vingleian majakka

Vingleian majakka () on Frøyan kunnassa Trøndelagin läänissä Norjassa sijaitseva majakka. Se perustettiin vuonna 1921 ja automatisoitiin sekä jätettiin miehittämättömäksi vuonna 1985.
Rohatyn

Rohatyn () on historiallinen kaupunki läntisen Ukrainan Ivano-Frankivskin alueen Ivano-Frankivskin piirin pohjoisosassa. Rohatyn sijaitsee Dnestrjoen sivuhaaran Hnyla Lypan varrella, linnuntietä 55 kilometriä aluekeskus Ivano-Frankivskista pohjoiseen. Liikenneyhteydet ovat hyvät. Kaupungissa on rautatieasema ja eurooppatie kulkee kaupungin läpi.
Tammikuun keskilämpötila on -4,7 °C ja heinäkuun +18,1 celsiusastetta. Keskimääräinen vuosisademäärä on 627 millimetriä.
Ukrainan tilastokeskus arvioi Rohatynin kaupungin väkiluvuksi 7 521 asukasta vuoden 2022 alussa. 
Arkeologisen aineiston perusteella seudulla oli useita linnoitteita tai linnoja 800-1400 -luvuilla nykyisten Pidhoroddjan, Zalypjan, Lukovištšen (aiemman Holodivkan) kylien alueella. Nämä suojasivat slaavien (kroaattien 800-900 -luvuilla) ja rusien (1100–1200 -luvuilla) asutuskeskuksia. Rohatyn oli näiden seuraaja, ja oli luultavasti olemassa jo 1100-luvulla. Vuosina 1377–1387 seutu oli osa Galisian katollista arkkihiippakuntaa, 1400-luvulla kuului Voltška Preslužytšille. Paikkakunta tunnetaan luotettavissa kirjallisissa lähteissä vuodesta 1390 lähtien, toisten lähteiden mukaan mainintoja olisi jo 1100-luvulta. Vuonna 1415 paikkakunnan nimeksi vaihtui Stary Rohatyn (vanha Rohatyn), joka 1400-luvun loppupuolella nimettiin edelleen Pidhoroddjaksi. Se sai 1566 Magdeburgin oikeudet ja kaupungin aseman, jonka se säilytti vuoteen 1939 saakka. 
Vuonna 1415 seudun maat kylineen omistanut Voltška Preslužytš myönsi Magdeburgin kaupunginoikeudet aiemman Rohatynin eteläpuolella sijainneelle Fylypovytšin kylälle, ja antoi sille uuden nimen: Rohatyn. Vuonna 1433 Rohatynistä tuli (Puolan) kuninkaan omaisuutta ja 1461 sille myönnettiin oikeus järjestää vuotuiset markkinat. 
Tataarien hyökkäyksessä 1520 paikallinen nuori tyttö Roksolana ryöstettiin, ja hänet myytiin pian orjaksi Osmaanien valtakunnan sultaanille Istanbuliin (Konstantinopoliin).
...Ukrainan neuvostotasavallassa kaupungin asema 1939.&lt;br&gt;
Aiemmin Rohatyn oli Rohatynin piirin piirikeskus. Kesän 2020 aluehallinnollisessa uudistuksessa kaupunki ja sen piiri liitettiin osaksi laajempaa Ivano-Frankivskin piiriä.
Kaupungin rakennushistoriallisiin nähtävyyksiin kuuluu useita kirkkoja, muun muassa Unescon maailmanperintölistan kohteen Puolan ja Ukrainan Karpaattien puiset tserkvat nimike Pyhän hengen laskeutumisen kirkko (1596).
Lauritsalan seurakunta

Lauritsalan seurakunta on Lappeenrannan Lauritsalassa Etelä-Karjalassa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Karjalan rovastikuntaan. Seurakunnan kirkkoherra on Pentti Berg.
Historia.
Lauritsalan seurakunta perustettiin vuonna 1951, kun Lauritsala kauppalan alue irrotettiin Lappeen seurakunnasta ja siitä muodostettiin itsenäinen kirkkoherrakunta. Taloudellisesti ja ja hallinnollisesti seurakunta liitettiin vuonna 1967 Lappeenrannan seurakuntayhtymään.
Papisto.
Seuraavat henkilöt ovat toimineet Lauritsalan seurakunnan kirkkoherroina:
Luumäen seurakunta

Luumäen seurakunta on Luumäellä Etelä-Karjalassa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Karjalan rovastikuntaan. Seurakunnan kirkkoherra on Ilpo Parviainen.
Odd Nordstoga

Odd Nordstoga (s. 10. joulukuuta 1972 Vinje) on norjalainen laulaja-lauluntekijä. Hänen läpimurtonsa oli vuoden 2004 albumi "Luring", jota on myyty yli 160 000 kappaletta. Suurimmaksi hitiksi kyseiseltä levyltä nousi "Kveldsson for deg og meg", jonka sanoittaja oli Ragnar Hovland. Nordstogan tyyli on sekoitus kansanmusiikkia ja poppia. Hän on voittanut useita Spellemannprisen-palkintoja.
Parikkalan seurakunta

Parikkalan seurakunta on Parikkalassa Etelä-Karjalassa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Karjalan rovastikuntaan. Seurakunnan kirkkoherra on Raija Henttonen.
Odd

Odd on pohjoismainen miehen etunimi, joka on käytössä erityisesti Norjassa. Se pohjautuu muinaispohjoismaiseen nimeen Oddr, joka tarkoittaa kärkeä (vrt. ruotsin kielen udde, 'niemi'). Norjassa Oddin nimipäivää vietetään 15. huhtikuuta. Vuonna 2022 Norjassa oli 18 393 Odd-nimistä henkilöä.
Palau Nacional

Palau Nacional () on rakennus Montjuïcin mäellä Barcelonassa. Se oli vuoden 1929 maailmannäyttelyn päärakennus ja on toiminut vuodesta 1934 Katalonian taiteen museon rakennnuksena.
Rakennuksen suunnittelivat Eugenio Cendoya ja Enric Catà, Pere Domènech i Rouran alaisuudessa. Se edustaa tyylisuunnaltaan eniten espanjalaista renessanssia. Rakennuksen keskellä on suuri kupoli ja kummallakin sivulla pienet kupolit.
Pyhtään seurakunta

Pyhtään seurakunta on Pyhtäällä Kymenlaaksossa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Kymenlaakson rovastikuntaan. Seurakunnan kirkkoherra on Marjo Kujala.
Historia.
Pyhtää on todennäköisesti kuulunut alkujaan Pernajan seurakuntaan omana kappelinaan. Varhaisin maininta Pyhtäästä itsenäisenä seurakuntana on vuodelta 1380. Aikojen saatossa Pyhtäästä on irrotettu alueita omiksi seurakunnikseen. Elimäestä tuli vuonna 1650 oma anneksinsa. Vuonna 1743 solmitun Turun rauhan jälkeen Pyhtää jäi Venäjän hallitsemalle alueelle, ja aiemmin sen alaisuuteen kuuluneet Elimäki, Ruotsinpyhtää ja Anjala jäivät Ruotsin puolelle. Kymenkartanosta tuli Pyhtään seurakunnan alainen kappeli vuonna 1440, ja vuonna 1642 se itsenäistyi Kymin seurakunnaksi vuonna 1642.
Pyhtään Pyhän Henrikin kirkko on rakennettu noin vuonna 1460. Kirkon alkuperäinen keskiaikainen ulkonäkö on säilynyt varsin hyvin.
Papisto.
Seuraavat henkilöt ovat toimineet Pyhtään kirkkoherroina:
Heinolan seurakunta

Heinolan seurakunta on Heinolassa Päijät-Hämeessä toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Päijät-Hämeen rovastikuntaan. Seurakunnan kirkkoherra on Janne Hatakka.
Papisto.
Kirkkoherrat.
Seuraavat henkilöt ovat toimineet Heinolan seurakunnan kirkkoherroina:
Iitin seurakunta

Iitin seurakunta on Iitissä Päijät-Hämeessä toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Päijät-Hämeen rovastikuntaan. Seurakunnan kirkkoherra on Mikko Pelkonen.
Tainionvirran seurakunta

Tainionvirran seurakunta on Hartolassa ja Sysmässä Päijät-Hämeessä toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Päijät-Hämeen rovastikuntaan. Seurakunnan kirkkoherra on Jeremias Sankari.
Seurakunta perustettiin vuoden 2019 alussa, kun Hartolan ja Sysmän seurakunnat yhdistyivät uudeksi seurakunnaksi.
Brysselin ammuskelu 2023

Brysselin ammuskelussa 16. lokakuuta 2023 kuoli kaksi Ruotsin kansalaista ja haavoittui kolmas henkilö. Teko tapahtui Molenbeekin kaupunginosassa paikallista aikaa iltaseitsemän jälkeen lähellä urheilustadionia, jossa Ruotsin ja Belgian jalkapallomaajoukkueiden oli määrä pelata vuoden 2024 Euroopan-mestaruuskilpailujen karsintaottelu. Peli keskeytettiin puoliajalla, kun Ruotsin pelaajat kuulivat välikohtauksesta ja kieltäytyivät jatkamasta. Ottelun tuloksella ei olisi ollut kummallekaan joukkueelle merkitystä, sillä Belgia oli jo varmistanut paikkansa kisoissa ja Ruotsi menettänyt mahdollisuutensa.
Teosta epäilty on tunisialaistaustainen 45-vuotias mies, joka teon jälkeen sosiaalisessa mediassa julkaisemallaan videolla ilmoitti tappaneensa ruotsalaisia ja vannoi uskollisuutta Isis-järjestölle. Mies löydettiin seuraavana aamuna brysseliläisestä kahvilasta. Poliisi ampui miestä, joka kuoli matkalla sairaalaan.
Ruotsissa oli edeltävinä kuukausina poltettu Koraaneja, minkä epäillään vaikuttaneen siihen, että isku kohdistui ruotsalaisiin. Mediatietojen mukaan kuolleet olivat pukeutuneet Ruotsin jalkapallomaajoukkueen kannattajapaitoihin.
Teemu Hankamäki

Teemu Tapani Hankamäki (s. 19. syyskuuta 1970 Tyrvää) on Ylempien toimihenkilöiden järjestön varapuheenjohtaja ja neuvottelupäällikkö. Hankamäki on toiminut Tekniikan Akateemisten Liiton (TEK) työmarkkinajohtajana vuodesta 2004. 
Hankamäki toimi YTN:n puheenjohtajana vuosina 2018-2023 ja pääsihteerinä 2014-2017. Hankamäki on Akavan hallituksen jäsen.
Hankamäki kirjoitti ylioppilaaksi Vammalan lukiosta 1989 ja valmistui filosofian maisteriksi Turun yliopistosta vuonna 2001. Filosofian maisterin pääaine oli fysikaalinen kemia.
Hankamäki työskenteli Suomen Kemistiliitossa (nyk. Luonnon-, ympäristö- ja metsätieteilijöiden liitto Loimu) vuosina 1998-2004. Vuosina 1996-1999 hän työskenteli korkeakoulupoliittisena sihteerinä Turun yliopiston ylioppilaskunnassa.
Hankamäen veli on filosofi Jukka Hankamäki.
Laperrière

Laperrière on seuraavien henkilöiden sukunimi:
Polyakryylihappo

Polyakryylihappo on polyolefiineihin kuuluva polymeeri, jota valmistetaan akryylihaposta. Polyakryylihapolla on useita käyttökohteita.
Ominaisuudet, valmistus ja käyttö.
Polyakryylihapon keskimääräinen moolimassa on tavanomaisesti noin 1 000–50 000 g/mol. Polymeeri liukenee veteen ja moniin poolisiin orgaanisiin liuottimiin. Se myös absorboi runsaasti vettä ja turpoaa vettä imiessään. Vesiliuoksessa polyakryylhappo on negatiivisesti varautuneena ja on siis polyelektrolyytti. Polyakryylihappo kelatoi useita metalli-ioneja. Yhdisteen lasisiirtymälämpötila on 106–126 °C ja se on pysyvä 250 °C:n lämpötilaan asti.
Polyakryylihappoa valmistetaan radikaalipolymeroinnilla. Radikaali-initiaattoreina käytetään kaliumpersulfaattia tai atsobisisobutyronitriiliä. Liuottimena käytetään vettä tai orgaanisia liuottimia. Veteen liuotetaan usein suolaa, jotta muodostuva polymeeri saostuu liuoksesta. Radikaalipolymeroinnilla muodostuu ataktista polyakryylihappoa.
Polyakryylihappoa käytetään veden absorbointiin esimerkiksi vaipoissa, vedenpuhdistuskemikaalina, ioninvaihtohartseissa, pesuaineissa, lääkkeiden annostelussa ja kolloidien stabilisaattorina esimerkiksi maaleissa ja kosmetiikkatuotteissa.
Dansk Melodi Grand Prix 2011

Dansk Melodi Grand Prix 2011 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2011. Kilpailu pidettiin avoimena sävellyskilpailuna, johon lähetettiin 663 kappaletta. Lähetetyistä ehdotuksista valittiin kymmenen finalistia.
Finaali pidettiin 26. helmikuuta Ballerup Super Arenalla Ballerupissa. Finaali pidettiin kolmikierroksisena. Ensimmäisellä kierroksella raati ja katsojat tekstiviestiääestyksellä valitsivat neljä kappaletta toiselle kierrokselle. Toisella kierroksella kilpailijat jaettiin kahteen pariin, joista kummastakin äänestettiin tekstiviestiäänestyksellä toinen superfinaaliin. Superfinaalissa voittaja valittiin tektiviestiäänestykellä. Kilpailun voitti yhtye A Friend in London kappaleella "New Tomorrow". Finaalia seurasi 1 661 000 katsojaa.
Glarichelys

Glarichelys on sukupuuttoon kuollut merikilpikonnasuku. Suvussa on kaksi lajia, tyyppilaji "Glarichelys knorri" sekä "Glarichelys gwinneri". Tyyppilaji tunnetaan ainoastaan poikasten jäänteistä; kilven pituus oli siksi vain 10–12 senttimetriä. "Glarichelys gwinneri" -lajista tunnetaan kuitenkin täysikasvuinen yksilö, jonka kilpi oli 68 senttimetriä pitkä. Joidenkin tutkijoiden mukaan "Glarichelys gwinneri" ja "Glarichelys knorri" ovat yhtä ja samaa lajia.
"Glarichelys"-suvulla oli laaja levinneisyys oligoseenilla muinaisen Paratethys-meren alueella. Fossiileja on löydetty Saksasta, Puolasta, Sveitsistä, Romaniasta ja mahdollisesti Kazakstanista. "Glarichelys knorri" löydettiin alun perin Sveitsin Glarusista, kun taas "Glarichelys gwinneri" on kuvattu Saksasta.
Nykyisten merikilpikonnien viisi sukua kehittyivät neogeenikaudella. "Glarichelys" ei edustanut tätä kehityshaaraa, mutta se oli kuitenkin lähellä nykyisiä merikilpikonnia samoin kuin esimerkiksi "Puppigerus" ja "Eochelone".
Namibian kansallinen sinfoniaorkesteri

Namibian kansallinen sinfoniaorkesteri (, NNSO) on Windhoekissa Namibiassa toimiva sinfoniaorkesteri, jonka soittajiin kuuluu sekä ammattilaisia että amatöörimuusikoita.
Namibian kansallisen sinfoniaorkesterin ensimmäinen itsenäisyyden ajan musta kapellimestari oli Axali Doëseb. Namibian kansallista sinfoniaorkesteria ovat johtaneet lisäksi muiden muassa Alexander Fokkens, Christian Ludwig ja saksalainen Walter-Michael Vollhardt. Namibian kansallisen sinfoniaorkesterin kanssa on solistina esiintynyt muun muassa sopraano Emily Dangwa. Yhteistyötä orkesteri on tehnyt muun muassa Cantare Audire -kuoron kanssa.
Namibian kansallinen sinfoniaorkesteri soitti Eslon Hindundun säveltämän ensimmäisen namibialaisen oopperan ("Chief Hijangua") kantaesityksessä syyskuussa 2022 Namibian kansallisteatterissa Windhoekissa.
Changüí

Changüí on kuubalainen musiikkilaji ja tanssi. Kuubassa sitä ja sen alalajeja kuten Nengón ja Kiribá soitetaan lähinnä Guantánamon alueella. Changüí on läheistä sukua Son-musiikille, mutta se eroaa siitä niin paljon, että sitä voi hyvällä syyllä pitää omana musiikinlajinaan.
Historia.
Changüín tarkkaa syntyaikaa ei tiedetä. Historia alkaa kuitenkin 1800-luvun puolelta. 
Kokoonpano.
Changüí-yhtyeen perinteinen kokoonpano on tres, marímbula, bongó del monte, guayo ja marakassit. Tres on kolmikielinen (parikielet, osittain oktaaveissa) kuubalainen kielisoitin. Marímbula on iso puinen laatikko, johon on laitettu metallisia liuskoja (kieliä), joita näppäilemällä muodostetaan bassoääniä. Se on sukua afrikkalaisperäisistä musiikkiperinteistä tutulle sanzalle eli mbiralle. Bongó del monte on kuubalaisessa musiikissa tavallisesti käytettyjä bongoja (bongorummut) suuremmat, eikä niissä ole metallista virityskoneistoa, vaan ne on viritetty tulella. Guayo on metallista valmistettu güíro, jota alun perin on käytetty raastinrautana ruoan laitossa. Lisäksi kokoonpanoon kuuluu yleensä myös tanssipari, joka esittää Changüílle tyypillistä tanssia. Benjamin Lapiduksen mukaan varhaisimmissa kokoonpanoissa olivat tres, bokú ja guayo. Bokú on lyömäsoitin, jota käytetään mm. Kuuban itäosien karnevaaleissa soittimena. Botijuela oli bassoinstrumenttina ennen marímbulaa, mutta se on jäänyt lähes pois käytöstä.
Korisliiga-kausi 2023–2024

Korisliiga-kausi 2023–2024 oli 85. kausi, jolloin pelattiin miesten koripallon Suomen-mestaruudesta. Kausi alkoi 30. syyskuuta 2023 ja päättyi 24. toukokuuta 2024.
Loimaalainen Bisons nousi sarjaan täksi kaudeksi voitettuaan I-A-Divisioonan mestaruuden edellisellä kaudella. Joukkue korvasi Tapiolan Hongan, joka putosi viime kaudella.
Kauden rakenne.
Kausi alkaa kaksinkertaisella runkosarjalla (22 peliä), jonka sarja jakautuu säilyttäen kuitenkin kaikki pisteet. Kuusi parasta jatkavat ylemmässä loppusarjassa, jossa pelataan sijoutuksista, myös kaksinkertaisena (10 peliä). Kuusi huonointa jatkavat alemmassa loppusarjassa, jossa pelataan lopuista pudotuspelipaikoista sekä I-A-Divisioonaan putoamisesta, myös kaksinkertaisena (10 peliä). Viimeiseksi sijouttunut putoaa ensi kaudelle.
Pudotuspeleihin pääsevät kaikki ylemmästä loppusarjasta sekä kaksi parasta alemmasta loppusarjasta. Puolivälierät pelataan paras-5-järjestelmällä. Välierät ja Finaalit pelataan paras-7-järjestelmällä. Pronssiottelu on yksittäinen. Finaaleiden voittaja saa Pantteri-patsaan ja on siten Suomen mestari.
Nuseir Yassin

Nuseir Yassin (, ; s. 9. helmikuuta 1992 Arraba, Israel) on israelilainen vloggaaja ja yrittäjä, etnisyydeltään arabi, joka tunnetaa nimellä Nas Daily Youtube-, Tiktok-, Facebook- ja Instagram-tileillään. Nas Dailyn YouTube-kanavalla on noin 14 miljoonaa tilaajaa, TikTok-tilillä noin 9 miljoonaa seuraajaa ja Facebook-tilillä 22 miljoonaa seuraajaa. Nas Daily on myös Yassinin perustama kansainvälinen yritys ja yhteisö. Yassin tunnetaan minuutin pituisista videoistaan, joita hän on tehnyt joka päivä yli tuhannen päivän ajan. Hänen videonsa ovat pääasiassa tieto videoita, jotka liittyvät esimerkiksi historiaan, kulttuuriin, maantietoon, tieteeseen, elämänkatsomukseen ja ympäristöön. Vuonna 2020 Yassin perusti Nas Academyn, videontekijöiden koulun, ja Nas Studiosin, videotuotantostudion. Hän on julkaissut myös sarjan podcasteja. 
Lapsuus ja nuoruus.
Vuonna 1992 Yassin syntyi Arrabassa Israelissa arabimuslimiperheeseen. Yassinilla on Israelin sekä Saint Kitts ja Nevisn kansalaisuudet. Yassin on kutsunut itseään palestiinalaisisraelilaiseksi. Hän on toinen neljästä lapsesta; hänen äitinsä on opettaja ja hänen isänsä on psykologi. Yassinin äidinkieli on arabia; hän puhuu myös englantia ja hieman hepreaa. Vaikka hänet kasvatettiin muslimiksi, hän on sittemmin lopettanut islamin harjoittamisen ja on kertonut olevansa ”ei-uskonnollinen muslimi”. Yassin haki 19-vuotiaana Harvardin yliopistoon Yhdysvaltoihin. Hän valmistui kauppatieteiden maisteriksi vuonna 2014, sivuaineenaan tietojenkäsittelytiede. 
Yksityiselämä.
Yassin osti Saint Kitts ja Nevisin kansalaisuuden, koska Israelin passilla ei päässyt matkustamaan eräisiin maihin, joihin Yassin halusi matkustaa. 
Yassinilla oli amerikanisraelilainen tyttöystävä Alyne Tamir. He olivat yhdessä kuusi vuotta ja erosivat sovussa vuonna 2023. Yassin ja Tamir ovat edelleen hyviä ystäviä ja he tekevät välillä töitä yhdessä. 
Yassin asuu nykyään Dubaissa.
Vlas Tšubar

Vlas Tšubar (22. helmikuuta 1891 Fedorivka, Jekaterinoslavin kuvernementti – 26. helmikuuta 1939) oli ukrainalainen talousasioiden johtaja ja Ukrainan kommunistisen puolueen johtaja. Tšubar oli ensimmäinen ukrainalainen, joka valittiin Neuvostoliiton kommunistisen puolueen keskuskomitean politbyroon jäseneksi.
Tšubar kävi Oleksandrivsken mekaanis-teknillisen koulun 1904–1911 ja liittyi vuonna 1907 bolsevikkipuolueeseen. Vuoden 1911 jälkeen hän työskenteli tehtaissa eri paikkakunnilla Venäjällä ja Ukrainassa. Vuoden 1917 lokakuun vallankumouksen aikana hänet nimitettiin Pietarin tykistöhallinnon komissaariksi, minkä jälkeen hän toimi Venäjällä useissa hallinnollisissa tehtävissä. Ukrainassa Tšubarin ura kesti vuodet 1919–1934.
Vuoden 1925 tienoilla Tšubar johti ukrainalaistamiskomiteaa. Oleksandr Šumskyi suositteli häntä Lazar Kaganovitšin sijasta turhaan CP(B)U:n ensimmäisen sihteerin virkaan.
Ukrainalaisena hallintovirkailijana ja puoluejohtajana Tšubar puolusti tasavallan taloudellisia etuja. Hän korosti toiminnan laajentamisen tarvetta paikallisella tasolla. Raportoidessaan teollistumisesta CP(B)U:n 11. kongressille Harkovassa vuonna 1930 Tšubar vaati Ukrainan hallintoa valvomaan Ukrainan alueella toimivia liittovaltion yrityksiä. Kolmannessa Ukrainan CP(B)U-konferenssissa Harkovassa 1932 hän ja Oleksandr Šlih’ter ilmaisivat kantanaan, että kollektivisointimenetelmä ja kollektivisoinnin vauhti olivat epärealistisia ja viljankokoamissuunnitelma liian kunnianhimoinen. Tšubar vastusti kuitenkin vuonna 1926 Mykola Skrypnykin, Andri H’vylian ja Jevhen Hirtšakin kanssa Mykola H’vylovyin ja Oleksandr Šumskyin näkemystä kulttuurisesta itsenäisyydestä. Tšubar pelkäsi, että se johtaisi Ukrainan SNT:n erottamiseen Neuvostoliitosta.
Tšubar pidätettiin vuonna 1937, ja myöhemmin hänet joko ammuttiin tai hän kuoli vankina. Hänen maineensa palautettiin 1960-luvulla.
Axali Doëseb

Axali Doëseb (26. marraskuuta 1954 Okahandja – 27. lokakuuta 2023) oli namibialainen säveltäjä ja kapellimestari.
Varhaiset vaiheet ja ura Ugly Creatures -yhtyeessä.
Doëseb varttui musikaalisessa perheessä ja oppi viulunsoittoa kotonaan. Hän otti Okombahen Martin Luther High Schoolissa opiskellessaan pianotunteja ja oppi soittamaan myös muita instrumentteja. Opiskelutovereidensa kanssa Doëseb perusti Ugly Creatures -yhtyeen, joka julkaisi kolme albumia. Yhtye sai arvostusta live-esiintymisillään ja oli ensimmäinen namibialainen yhtye, joka käytti soittimia esiintyessään kirkossa. Yhtyeen kappaleet teki enimmäkseen Doëseb, joka myös lauloi useimmissa suosituiksi tulleissa Ugly Creaturesin kappaleissa. Ugly Creaturesin tuotanto edusti pop-, soul- ja gospeltyylejä. Yhtye hajosi vuonna 1981 viranomaiskontrollin tiukentumisen myötä. Yhtye teki Namibian itsenäisyyden aikana paluun vuonna 2007.
Myöhempi ura.
Doëseb suoritti korkeakouluopintonsa Saksassa ja Isossa-Britanniassa. Vuonna 1991 järjestetyssä kilpailussa Namibian kansallislaulusta kansallislauluksi valittiin Doësebin säveltämä "Namibia, Land of the Brave". Finaaliin oli edennyt Doësebin sävellyksen lisäksi Ernst van Biljonin kappale. Doësebin mukaan myös Namibian kansallislaulun sanat olivat hänen tekemänsä, vaikka myöhemmin poliitikko Hidipo Hamutenya väitti laatineensa sanoituksen.
Doëseb toimi kapellimestarina Namibian kansallisessa sinfoniaorkesterissa. Hän sävelsi musiikkia koulujen käyttöön eri puolille Namibiaa ja tehnyt myös liturgista musiikkia Namibian evankelisluterilaisen kirkon käyttöön. Doëseb työskenteli Namibian Broadcasting Corporationin alaisten radioasemien musiikkipäällikkönä.
Vuonna 2014 Doësebille myönnettiin Namibian Annual Music Awards -tilaisuudessa palkinto elinikäisistä saavutuksista. Doëseb oli itse aiemmin ollut musiikkituottajana Namibian Annual Music Awards -tapahtumaa edeltäneessä NBC Music Makers Competitionissa. Hän tuotti kappaleita muiden muassa Ras Sheehamalle ja Jackson Kaujeualle.
Yksityiselämä.
Doëseb meni naimisiin Amelia-nimisen naisen kanssa ja sai kaksi poikaa sekä kolme tytärtä. Kesäkuussa 2023 häneltä amputoitiin oikea jalka diabeteksen komplikaatioiden johdosta. Hän jatkoi yhä uuden musiikin tekemistä terveysongelmistaan huolimatta. Doëseb kuoli lokakuussa 2023.
Masalin

Masalin on muun muassa seuraavien suomalaisten henkilöiden sukunimi:
Jalkapallon Euroopan-mestaruuskilpailut 2028

Jalkapallon Euroopan-mestaruuskilpailut 2028 () järjestetään Yhdistyneessä kuningaskunnassa eli Englannissa, Pohjois-Irlannissa, Skotlannissa ja Walesissa, sekä Irlannissa. Ne ovat järjestyksessään 18. jalkapallon miesten Euroopan-mestaruuskilpailut. Yhdistyneessä kuningaskunnassa Euroopan-mestaruuskilpailuja pelataan kolmatta kertaa; EM-kilpailut järjestettiin maassa vuonna 1996 ja vuoden 2020 kilpailujen otteluita pelattiin Lontoossa ja Glasgow’ssa.
Hakuprosessi.
UEFA ilmoitti 23. maaliskuuta 2022, että kolme maata on hakemassa kilpailun isännöintiä: Turkki, Venäjä, sekä yhteishakemuksella Englanti, Irlanti, Pohjois-Irlanti, Skotlanti ja Wales. Venäjän hakemus hylättiin pian maan hyökättyä Ukrainaan. Turkki vetäytyi valintaprosessista lokakuussa 2023 keskittyäkseen yhteishakemukseen Italian kanssa vuoden 2032 EM-kilpailuihin.
Isäntämaa valittiin 10. lokakuuta 2023 Nyonissa, Sveitsissä. Englannin, Pohjois-Irlannin, Irlannin, Skotlannin ja Walesin yhteishakemus voitti yksimielisesti.
Pelipaikat.
Otteluita pelataan kymmenellä stadionilla yhdeksässä eri kaupungissa.
Ápasa

Ápasa (, myös "Apáso", Απάσο) eli Chamiló (Χαμηλό) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Aitolia-Akarnanian rannikon edustalla Joonianmeressä pohjoiseen Módin saaresta. Saaren pinta-ala on noin 0,024 neliökilometriä ja se on asumaton (vuonna 2011). Hallinnollisesti Ápasa kuuluu Sámin kuntaan, Kefalonián alueyksikköön ja Jooniansaarten alueeseen.
Fílippos

Fílippos () eli Módi (Μόδι) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Aitolia-Akarnanian rannikon edustalla Joonianmeressä etelään Drakonéran saaresta. Saaren pinta-ala on noin 0,046 neliökilometriä ja se on asumaton (vuonna 2011). Hallinnollisesti Fílippos kuuluu Sámin kuntaan, Kefalonián alueyksikköön ja Jooniansaarten alueeseen.
Giróvaris

Giróvaris () eli Gkrávaris (Γκράβαρης) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Aitolia-Akarnanian rannikon edustalla Joonianmeressä etelään Drakonéran saaresta. Saaren pinta-ala on noin 0,043 neliökilometriä ja se on asumaton (vuonna 2011). Hallinnollisesti Giróvaris kuuluu Sámin kuntaan, Kefalonián alueyksikköön ja Jooniansaarten alueeseen.
Kounéli (Ekhinadit)

Kounéli () eli Makropoúla (Μακροπούλα) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Joonianmeressä Aitolia-Akarnanian rannikon ja Achelóos-joen suun edustalla, itään Mákrin saaresta. Saaren pinta-ala on noin 0,095 neliökilometriä ja se on asumaton. Hallinnollisesti Kounéli kuuluu Ithakan kuntaan, Ithakan alueyksikköön ja Jooniansaarten alueeseen.
Pístros

Pístros () on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Joonianmeressä Aitolia-Akarnanian rannikolla etelään Drakonéran saaresta. Saaren pinta-ala on 0,114 neliökilometriä ja se on asumaton (vuonna 2011). Hallinnollisesti Pístros kuuluu Sámin kuntaan, Kefalonián alueyksikköön ja Jooniansaarten alueeseen.
Práso (Ekhinadit)

Práso (, myös "Prásso", Πράσσο, "Prasonísi", Πρασονήσι; ) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Joonianmeressä Aitolia-Akarnanian rannikon edustalla. Saaren pinta-ala on noin 0,015 neliökilometriä ja se on asumaton (vuonna 2011). Hallinnollisesti Práso kuuluu Sámin kuntaan, Kefalonián alueyksikköön ja Jooniansaarten alueeseen.
Sorós (Ekhinadit)

Sorós () eli Prováli (Προβάλι) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Aitolia-Akarnanian rannikon edustalla Joonianmeressä pohjoiseen Módin saaresta. Saaren pinta-ala on noin 0,038 neliökilometriä ja se on asumaton (vuonna 2011). Hallinnollisesti Sorós kuuluu Sámin kuntaan, Kefalonián alueyksikköön ja Jooniansaarten alueeseen.
Tsakalonísi

Tsakalonísi (, myös "Tsákalos", Τσάκαλος, "Tsakálo", Τσακάλο; ) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Aitolia-Akarnanian rannikon edustalla Joonianmeressä länteen Provátin saaresta. Saaren pinta-ala on 0,100 neliökilometriä ja se on asumaton (vuonna 2011). Hallinnollisesti Tsakalonísi kuuluu Sámin kuntaan, Kefalonián alueyksikköön ja Jooniansaarten alueeseen.
Vardiánoi

Vardiánoi (), antiikin Letoia (, myös , , ), on pieni Kreikan saari, joka kuuluu Jooniansaarten saariryhmään ja sijaitsee Kefalonián saaren eteläpuolella. Saaren pinta-ala on 0,200 neliökilometriä ja se on asumaton (vuonna 2011). Hallinnollisesti Vardiánoi kuuluu Lixoúrin kuntaan, Kefalonián alueyksikköön ja Jooniansaarten alueeseen.
Vardiánoin saari koostuu leveämmästä kaakkoisosasta ja pitkästä niemestä luoteisosassa. Antiikin aikana saarella sijaitsi oletettavasti Letolle omistettu alttari, mistä se sai tuolloisen nimensä. Saaren nykyinen nimi on kreikan kielessä monikkomuodossa, mikä johtuu siitä, että saaren länsipuolella on toinen, pienempi kalliosaari. Nimen katsotaan tulevat italian kielestä nimestä "Guardiano", mikä voisi viitata siellä olleeseen vartioasemaan. Toisen teorian mukaan nimi tulisi kuitenkin maanomistajan sukunimestä Vardánis.
Saarella on Neitsyt Marian ilmestykselle omistetun munkkiluostarin ("Moní Yperagías Theotókou Evangelistrías") rauniot. Luostari on ollut olemassa ennen vuotta 1658, jolloin mainitaan sen jälleenrakentaminen maanjäristyksen jälkeen. Se tuhoutui maanjäristyksissä myös vuosina 1767 ja 1867 sekä lopullisesti vuoden 1953 maanjäristyksessä. Nykyisin paikalla on pieni kirkko. Saaren kaakkoiskulmassa oli englantilaisten rakennuttama majakka, joka rakennettiin vuonna 1824 tai 1829. Italialaiset tuhosivat sen vuonna 1942. Nykyisin paikalla on pienempi majakka.
Naurislampi

Naurislampi voi tarkoittaa ainakin seuraavia:
Eslon Hindundu

Eslon Hindundu (s. 1996 Windhoek) on namibialainen säveltäjä, kapellimestari ja kuoronjohtaja.
Hindundu varttui Windhoekissa. Hän aloitti musiikin harrastamisen koulujen kuoroissa laulamalla. Hindundu oli solistina COTA Youth Choirissa vuosina 2011–2015. Hän oli mukana voittamassa mitaleita World Choir Gamesissa vuosina 2012 ja 2014. Vuonna 2015 Hindundu aloitti lauluopintonsa Hermien Coetzeen johdolla Windhoekin College of the Artsissa. Hän opiskeli myös Bloemfonteinin University of the Free Staten Odeion School of Musicissa Etelä-Afrikassa. Vuonna 2015 Hindundu aloitti säveltämisen ja sovittamisen. Hänen teoksiaan on esitetty eri puolilla maailmaa ja kansainvälisissä tapahtumissa, kuten vuoden 2018 World Choir Gamesissa. Hindundu on johtanut kuoroja, puhallinkokoonpanoja ja orkestereita. Hän on osallistunut kuorokilpailuihin ja päässyt niissä mitalisijoille myös kuoronjohtajana. Hindundusta tuli ensimmäinen kansainvälistä orkesteria johtanut namibialainen kapellimestari esiintymisellään Immling Festivalissa Saksassa.
Hindundu perusti namibialaisen Vox Vitae -kuoron ja on toiminut sen kuoronjohtajana. Marraskuussa 2020 hän johti ensimmäisen oratorionsa kantaesityksen, jonka pitivät Namibian kansallisen sinfoniaorkesterin ja Vox Vitaen jäsenet. Syyskuussa 2022 Hindundu johti Namibian kansallista sinfoniaorkesteria oopperansa "Chief Hijangua" kantaesityksessä Namibian kansallisteatterissa. "Chief Hijangua" on ensimmäinen namibialainen ooppera. Syyskuussa 2023 pidettiin "Chief Hijanguan" Euroopan-ensiesitys Berliinin Haus des Rundfunksissa. Muun muassa Berliinin radion sinfoniaorkesterin jäsenet olivat mukana esittämässä teosta saksalais-namibialaisessa yhteistuotannossa.
Ras Sheehama

Ras Sheehama (oikealta nimeltään "Omeho Yaaliyatala"; s. 1966) on namibialainen reggaemuusikko.
Sheehama joutui vuonna 1979 maanpakoon Angolaan ja Sambiaan isänsä SWAPO-myönteisyyden johdosta. Maanpaossa ollessaan Sheehama kiinnostui reggaesta ja aloitti kitaransoiton. Hän teki esiintymisiä Lagosissa vuosina 1984 ja 1988. Sheehama palasi Namibiaan sen itsenäistymisen yhteydessä ja on julkaissut lukuisia albumeita vuodesta 1990 lähtien. Hänen levyillään on soittanut muun muassa tunnettuja eteläafrikkalaisia muusikoita Stimela- ja Bayete-yhtyeistä. Vuonna 1996 Sheehama sai kappaleellaan "Inotela" parhaan laulun palkinnon Namibian Music Awards -tapahtumassa. Tämän myötä hän pääsi esiintymään Ranskan Printemps de Bourges -musiikkifestivaalille.
Toukokuussa 1999 Sheehama teki ensimmäisen esiintymisensä Saksassa. Silloin hän esiintyi Würzburgin Afrikka-festivaalilla Lucky Duben The Slaves -yhtyeen kanssa. Hän on esiintynyt myös Isossa-Britanniassa, Kuubassa, Portugalissa ja Sveitsissä.
Närvilän rukoushuone

Närvilän rukoushuone () on Kokkolassa sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys. Närvilän uusi rukoushuone vihittiin käyttöön 29. toukokuuta 2003. Rukoushuoneella on paikat 252 ihmiselle.
Skutnäsin rukoushuone

Skutnäsin rukoushuone () on Pietarsaaressa sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys.
Historia.
Pietarsaaren ensimmäinen lestadiolainen rukoushuone rakennettiin Skutnäsiin vuonna 1903. 1920-luvun alussa rukoushuoneella aloitettiin pyhäkoulutoiminta ja 1930-luvulla ompelukerho. Vuonna 1949 rekisteröitiin Jakobstads Fridsförening r.f. Yhdistykseen kuului 1950-luvun lopussa 100 jäsentä ja se järjesti kaksikielisiä kokoontumisia 1960-luvun alusta. Toiminta kasvoi ja vuonna 1972 valmistui uusi rukoushuone, yhdistyksen jäsenmäärän ollessa 360 henkilöä. Vuosina 1984–1986 rukoushuonetta laajennettiin ja vuosina 1998–1999 rakennus peruskorjattiin. Vuonna 200 yhdistyksestä tuli virallisesti kaksikielinen.
Vaasan rukoushuone

Vaasan rukoushuone () on Vaasassa sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys. Rukoushuoneen taustalla toimiva Vasa Fridsförening r.f. on toiminut Vaasassa yli 100 vuoden ajan.
Osmi Nyström

Osmi Nyström (21. elokuuta 1945 Iitti – 11. marraskuuta 2013) oli suomalainen kuvanveistäjä, taidevalaja ja opettaja.
Elämä ja ura.
Osmi Nyström opiskeli taidetta muun muassa Kari Ovaskan ja Olavi Lanun oppilaana. Hän teki opintomatkoja muun muassa Baltian maihin, Venäjälle, Norjaan, Islantiin, Hollantiin ja Ranskaan. Nystöm osallistui yhteisnäyttelyihin ja pitänyt omia taidenäyttelyitä. Hänellä oli oma galleria vuosina 1985–1987.
Nystömin alkuaikojen työt olivat maalauksia ja kipsiveistoksia; myöhemmin hänen veistostensa materiaaliksi tuli pronssi. Hän on uransa aikana muotoillut runsaasti pieniä pronssiveistoksia. Vuonna 1982 Nyström perusti taidevalimon, jossa hän valoi tilaustyönä pronssiin merkittävien taiteilijoiden isojakin veistoksia ja myös omia veistoksiaan. Lisäksi Nyström suunnitteli ja valoi hautakivikoristeita tehdasmaisena tuotantona.
Osmi Nyström toimi myös opettajana kansalaisopistoissa, joissa hän opetti kuvanveistoa vuosina 1978–1989.
Nyström teki vuonna 1994 useita reliefejä kirjailija ja tutkija Anders Johan Sjögrenistä. Reliefit tilasi iittiläinen A.J. Sjögrenin seura. Reliefit valettiin kipsiin ja niitä lahjoitettiin Sjögreniin liittyville tahoille sekä Suomessa että Suomen ulkopuolelle. Yksi reliefi valettiin pronssiin ja se on Sjögrenin puistikossa Iitissä olevassa muistomerkissä.
Espoonlahden helluntaiseurakunta

Espoonlahden helluntaiseurakunta on vuonna 2007 perustettu helluntaiseurakunta. Seurakunta sijaitsee Espoon Kivenlahdessa. Seurakunnan juuret ovat Espoon helluntaiseurakunnan ja helsinkiläisten helluntaiseurakuntien 1990-luvulla käynnistämässä rukousryhmässä. Seurakunnan toimintaan kuuluu jumalanpalvelusten lisäksi rukouskokouksia, raamattutunteja sekä naisten kokouksia. Seurakunnan johtava pastori on Lassi Mäkinen
Keski-Espoon Lähiseurakunta

Keski-Espoon Lähiseurakunta on vuonna 2006 perustettu helluntaiseurakunta. Seurakunta sijaitsee Espoon keskuksessa. Seurakunnan juuret ovat Espoon helluntaiseurakunnan ja helsinkiläisten helluntaiseurakuntien 1990-luvulla käynnistämässä rukousryhmässä. Seurakunnan toimintaan kuuluu jumalanpalvelusten lisäksi sanan ja rukouksen illat sekä torikahvilan pitäminen. Seurakunnan pastori on Mertsi Roth.
Kainuun sähkökatkot

Kainuun sähkökatkot koskivat vuodenvaihteessa 2017–2018 noin 6 000 kotitaloutta Kainuussa. Sähkökatkot aiheutti runsaasta lumisateesta johtuva tykkylumi, jonka seurauksena puita kaatui sähkölinjoille. Alueen kunnista Hyrynsalmi ja Suomussalmi kärsivät sähkökatkoista eniten. Lisäksi sähkökatkoja oli myös esimerkiksi Kuhmon ja Sotkamon kuntien alueella. 
Kainuun pelastuslaitoksen lisäksi avustustyöhön osallistuivat kunnat, puolustusvoimat, vapaaehtoiset kyläläiset sekä rajavartiosto. Myös mesästysseurat antoivat apua. Suomen Punainen Risti lähetti seitsemän varavoimageneraattoria, 1080 vesikanisteria, 800 patjaa sekä 840 huopaa Kainuuseen Tampereella sijaitsevasta logistiikkakeskuksestaan. Järjestön vapaaehtoiset auttoivat kunnissa ikäihmisten tilanteiden selvittämisessä yhdessä kuntien ja pelastuslaitoksen kanssa.
Viranomaiset kehottivat alueen asukkaita varautumaan sähkökatkoihin hankkimalla vettä, ruokaa sekä paristoja taskulamppuihin ja radioihin. He korostivat naapuriavun merkitystä.
Pelastuslaitos varoitti väestöä ongelmista hätänumeroon 112 soittamisessa, koska matkapuhelinverkko ei toiminut alueella kunnolla. Terveysasemien päivystysvalmiutta parannettiin. Myös alueen palo- ja poliisiasemille järjestettiin päivystys häiriön aikana. Alueen kunnat järjestivät peseytymismahdollisuuksia, hätämajoitusta ja mahdollisuudem matkapuhelimien lataamiseen. Avun tarvetta kartoitettiin myös kiertämällä talosta taloon ja kysymällä mahdollisesta avun tarpeesta. Suomussalmella esimerkiksi avattiin Kiannon kuohut -kylpylä sähkökatkoista kärsivien käyttöön. 
Tilanteen on arvioitu olleen yksi Suomen historian laajimmista häiriötilanteista. Se kesti toista viikkoa. Koetun perusteella on tärkeää, että pelastuslaitos ottaa vastaavassa tilanteessa nopeasti johtovastuun. Tämä helpottaa avun koordinointia.
Suomen Pelastusalan Keskusjärjestö toteutti alueen asukkaille 31.1.–13.2.2018 kyselyn, johon vastasi yhteensä 118 henkeä. Puolet vastaajista kokivat sähkökatkojen vaikeuttaneen arkea vähintään 1–3 vuorokauden ajan ja 17 prosenttia yli viisi vuorokautta. Vastaajista 70 prosenttia kertoi varautuneensa sähkökatkoihin ennakkoon. Arkea vaikeutti vedentulon katkeaminen, asuntojen lämmityksen järjestäminen, valaistuksen puute ja häiriöt verkkoliikenteessä. Vesikatkokset vaikeuttivat peseytymistä, ruoanlaittoa, pyykinpesua sekä vessan käyttöä. Vaikeimmat ongelmat tulivat niille, jotka tarvitsivat sähköä jonkin terveydenhuollon laitteen toimintaan. Vastanneita noin 40 prosenttia ilmoitti saaneensa apua joltain taholta. Useimmin mainittuja avunlähteitä olivat perhe ja sukulaiset sekä naapurit. Kyselyyn vastanneista 49 prosenttia kertoi myös tarjonneensa apua sukulaisille, naapureille ja lähialueen asukkaille. Matkapuhelinten tukiasemien sammuminen huolestutti alueen asukkaita. 
Sähköyhtiö Loisteelle katkot aiheuttivat 10,8 miljoonaa euron kulut, joista sähköverkon korjauskustannuksiin meni 8,2 miljoonaa euroa. Kokemusten perusteella Kainuun pelastuslaitos on hankkinut lisää varavoimakoneita alueen paloasemile.
Ilai Elias Lehto

Ilai Elias Lehto (s. 12. lokakuuta 1988 Joensuu) on suomalainen kuvanveistäjä.
Lehto käyttää materiaalinaan kierrätettyjä tekstiilejä. Hän työstää erilaisia karvaisia, pehmeitä ja lelumaisia teoksia käsityötekniikoilla. Hän on pitkään käyttänyt myös villahuovutusta. Lehto tekee myös runoja ja äänirunoutta.
Lehto on opiskellut Tampereen ammattikorkeakoulussa 2016, valmistunut taiteen maisteriksi Aalto-yliopistosta "Visual Culture and Contemporary Art" -koulutusohjelmasta 2018 ja kuvataiteen maisteriksi kuvanveistosta Kuvataideakatemiasta vuonna 2021.
Diego Domínguez Jr.

Diego Domínguez (s. 17. huhtikuuta 2000) on paraguaylainen ralliautoilija. Hän kilpailee WRC3- ja JWRC-sarjoissa kartanlukijanaan Rogelio Peñate.
Dominguez voitti kaudella 2023 WRC3-luokassa Meksikon, Kenian ja Kreikan kilpailuissa. Chilen rallissa hän kärsi teknisestä viasta, jolloin WRC3-sarjan mestaruuden voitti Roope Korhonen.
Kaudella 2024 Dominguez oli WRC3-sarjan johdossa ennen Chilen kilpailua. Kilpailussa muut WRC3-sarjaan osallistuvat kärsivät teknisistä murheista ja Dominguez pääsi ajamaan vahvassa johtoasemassa ja varmisti WRC3-sarjan mestaruuden ajamalla WRC3-luokan voittoon. 
Kaudella 2025 Domínguez ja kartanlukija Rogelio Peñate kilpailevat WRC2-luokassa Teo Martin Motorsportin tallissa Toyota GR Yaris Rally2 -autolla.
Ragnar Hovland

Ragnar Hovland (s. 15. huhtikuuta 1952 Bergen) on norjalainen kirjailija ja kääntäjä. Hän on kotoisin Vestlandista ja opiskeli ranskan kieltä Bergenin yliopistossa. Esikoisromaaninsa "Alltid fleire dagar" Hovland julkaisi vuonna 1979. Hänen tuotantonsa koostuu myös muun muassa novelleista, runoista, lastenkirjoista ja näytelmistä. Hovland käyttää teksteissään usein intertekstuaalisia viittauksia. Teokset sijoittuvat usein hänen kotiseudulleen. Hovland on lisäksi kääntänyt ranskan-, saksan-, ruotsin- ja englanninkielistä kirjallisuutta.
Hans Westerberg

Hans Christian Mikael Westerberg (s. 23. helmikuuta 1932 Helsinki) on suomalainen eläköitynyt yritysjohtaja ja jazzin asiantuntija, joka on saanut kauppaneuvoksen arvonimen.
Henkilöhistoria.
Westerbergin vanhemmat olivat varastonhoitaja Mikael Westerberg ja Elisabeth Pelander. Hän avioitui 1955 Harriet Sandqvistin kanssa. Westerberg tuli ylioppilaaksi Åggelby svenska samskolasta 1951 ja valmistui diplomiekonomiksi Svenska handelshögskolanista 1954. Hän oli Akkuteollisuus Oy:n osastopäällikkö 1953–1954 ja Oy Englebert Gummi Ab:n kirjanpitäjä 1955. Oy R. E. Westerlund Ab:n levytyspäällikkö Westerberg oli 1956–1957, osastopäällikkö 1957–1959 ja apulaisjohtaja 1959–1963. 
Westerberg oli Jalmari Sairanen Oy:n markkinointipäällikkö 1963–1965 ja Parti Oy:n, vuodesta 1969 Tukku Oy ja vuodesta 1990 Tukkuparti Oy, varatoimitusjohtaja 1965, toimitusjohtaja 1965–1987 ja hallituksen päätoiminen puheenjohtaja 1987–1992. Westerberg oli myös Oy Centramarket Ab:n toimitusjohtaja 1971–1987 ja hallituksen päätoiminen puhenejohtaja 1987–1992 sekä Oy Diligentia Ab:n toimitusjohtaja 1984–1991. "Hufvudstadsbladetin" avustajana Westerberg toimi 1955–1958, samoin kuin ulkomaisten musiikkilehtien Suomen kirjeenvaihtajana 1950-luvulta. Westerbergillä oli lisäksi useita asiantuntija- ja luottamustehtäviä, mukaan lukien Tukkukauppojen Oy:n hallintoneuvoston jäsenyys 1966–1990 ja sen puheenjohtajuus 1987–1990 sekä hallituksen puheenjohtajuus. Kauppaneuvoksen arvonimen hän sai 1989.
Hovland

Hovland on seuraavien norjalaisten henkilöiden sukunimi:
Færder

Færder on Norjan kunta Vestfoldin läänissä. Se perustettiin yhdistämällä aiemmat Nøtterøyn ja Tjømen kunnat vuoden 2018 alussa. Kunta koostuu 653 saaresta tai luodosta, ja sen hallinnollinen keskus on Borgheim. Færderin maapinta-ala on 100 neliökilometriä ja asukasluku 27 286 vuoden 2023 alussa.
Media.
Paikallislehti "Øyene" ilmestyy torstaisin.
Færderin majakka

Færderin majakka () on Færderin kunnassa Vestfoldin läänissä Norjassa sijaitseva majakka. Se perustettiin vuonna 1697 ja automatisoitiin sekä jätettiin miehittämättömäksi vuonna 2005. Majakka sijaitsi alun perin neljä kilometriä pohjoisempana ja siirrettiin uudelle paikalleen vuonna 1857, jolloin rakennettiin nykyinen torni.
Borgheim

Borgheim on Færderin kunnan hallintokeskus Vestfoldin läänissä Norjassa. Se kuuluu Tønsbergin taajamaan.
Eläinurheilu

Eläinurheilu on urheilua, johon eläimet ottavat osaa.
Koska urheilu on määritelty eri kielissä ja eri aikoina eri tavoin, myös eläinurheilun piiriin kuuluvat lajit ovat määritelmäkysymys. Esimerkiksi suomalaisessa "Urheilun vuosikirjassa" eläinurheiluksi on luokiteltu nykyaikainen viisiottelu, ratsastus, laukkaurheilu, valjakkourheilu ja vinttikoiraurheilu. Sen lisäksi kirjassa esitetään tuloksia kalastuksesta, koiraurheilusta, metsästysammunnasta ja porourheilusta. Näiden lajien lisäksi eläimiä kilpailutetaan myös joissain kamppailulajeissa joko toisiaan tai ihmistä vastaan.
Eläinurheilussa eläin voi olla neljässä erilaisessa roolissa. Laji voi perustua eläimen ja ihmisen yhteistyöhön, kuten kouluratsastus. Eläin voi olla pelkkä ihmisen toiminnan objekti, kuten metsästyksessä, kalastuksessa ja kettujahdissa. Eläimiä saatetaan kilpailuttaa toisiaan vastaan, kuten vinttikoirajuoksussa tai kukkotappelussa, tai ihmistä vastaan, kuten härkätaistelussa.
Isto Jakola

Isto Jakola (s. 1940 Oulu) on suomalainen kuvataiteilija.
Jakola maalaa värikkäitä sekatekniikkatöitä jotka ovat abstrakteja teoksia joiden aiheina ovat usein maisemat, ihmiset ja eläimet, muun muassa kissat.
Jakola on käynyt Suomen Taideakatemian vuosina 1963–1967, ja pitänyt useita yksityisnäyttelyitä ja osallistunut näyttelyihin sekä Suomessa että ulkomailla. Hän sai kunniamaininnan Monacon kansainvälisessä taidekilpailussa vuonna 1969. Hänen töitään on hankittu muun muassa Valtion taidekokoelmaan ja Seinäjoen kaupungin kokoelmiin.
Harmaaperäpääsky

Harmaaperäpääsky ("Pseudhirundo griseopyga") on pääskyihin kuuluva lintulaji. Lajia tavataan laajalla alueella Afrikassa.
Koko ja ulkonäkö.
Harmaaperäpääsky kasvaa 14–15 cm pitkäksi. Sukupuolet muistuttavat toisiaan ulkonäöltään. Lajin pää on tummanruskea. Selkä ja siivet ovat tummansiniset ja kiiltävät. Linnun yläperä on vaaleanharmaa ja voimakkaasti haarautunut pyrstö musta. Alalajilla "P. g. melbina" perä on tummempi kuin alalajilla "P. g. griseopyga". Harmaaperäpääskyn rinta ja vatsa ovat harmahtavan valkoiset.
Levinneisyys ja elintavat.
Harmaaperäpääskyn levinneisyysalue on hyvin laaja mutta laikuttainen ja ulottuu Guineasta Etelä-Afrikan itäosiin. Lounais-Afrikassa lintua ei esiinny. Lajin elinympäristöä ovat ruohomaat ja avoimet metsät usein vesien läheisyydessä. Harmaaperäpääsky liikkuu useimmiten pareittain tai muutaman linnun parvina. Sen ravintoa ovat lentävät hyönteiset. Harmaaperäpääsky pesii kuivan kauden aikana. Pesä on usein gerbiilien tai muiden jyrsijöiden käytävissä, mutta myös vanhat kuningaskalastajien pesäkolot sopivat. Naaras munii kahdesta viiteen munaa.
The Inheritance Games

The Inheritance Games on yhdysvaltalaiskirjailija Jennifer Lynn Barnesin kolmiosainen nuortenkirjasarja, joka julkaistiin vuosina 2020–2022. Se nousi myydyimmäksi kirjasarjaksi "The New York Timesin" julkaisemalla myydyimpien kirjojen listalla. Sarja julkaistiin suomeksi vuosina 2024–2025.
Kirjasarjan päähenkilö on teini-ikäinen Avery Kylie Grambs, joka saa yllättäen tietää perineensä miljardööri Tobias Hawthornen omaisuuden. Perinnön saadakseen hänen täytyy osallistua edesmenneen miljardöörin kehittämään peliin: Averyn on asuttava vuosi Hawthornen kartanossa tämän neljän lapsenlapsen kanssa. Avery ja Hawthornen veljekset yrittävät ratkaista pelin ja selvittää, miksi juuri Avery valittiin perijäksi. Tilannetta kuitenkin mutkistavat tapahtuman saama julkisuus ja Averyn salamurhayritykset.
Tarinan kehittänyt Jennifer Lynn Barnes on koulutukseltaan psykologian tohtori ja halusi kokeilla, voiko psykologisin keinoin luoda menestysteoksen. "The Inheritance Gamesissa" hän soveltaa tieteellisiä teorioita siitä, mistä lukijat nauttivat fiktiossa. Sarjan ensimmäisestä osasta tuli Barnesin ensimmäinen bestseller, ensimmäinen merkittäville vuoden parhaiden kirjojen listoille yltänyt romaani sekä ensimmäinen elokuvaksi tai televisiosarjaksi sovitettu teos.
Sarjan päättymisen jälkeen Barnes on julkaissut myös samaan maailmaan sijoittuvan romaanin "Hawthornen veljekset". Kustantajan mukaan se ei ole jatko-osa "The Inheritance Gamesille", vaan itsenäinen teos, joka kertoo Grayson ja Jameson Hawthornesta. Barnes julkaisee myös sarjaan liittyvän kaksiosaisen kirjasarjan "The Grandest Game", jonka samanniminen ensimmäinen osa ilmestyi heinäkuussa 2024 ja toinen osa "Glorious Rivals" julkaistaan vuonna 2025.
Sarjan osat.
Suomennokset.
WSOY julkaisi sarjan kaksi ensimmäistä osaa suomeksi vuonna 2024: "The Inheritance Games: Salainen perijätär" ilmestyi huhtikuussa ja "The Inheritance Games: Hawthornen arvoitus" elokuussa. Kolmas osa "The Inheritance Games: Viimeinen siirto" julkaistiin tammikuussa 2025. Romaanit suomentaa Aila Herronen.